armvectores/hy_wikipedia_2023 huggingface dataset:
Անդրեա Պիզանո

Անդրեա Պիզանո (իտալերեն՝ Andrea Pisano, 1290, Պոնտեդերա, Պիզա, Տոսկանա, Իտալիա - 1348, Օրվեիտո, Սրբազան Հռոմեական կայսրություն), հայտնի է նաև Անդրեա դա Պոնտեդերա (Andrea da Pontedera) անունով, վաղ Վերածննդի դարաշրջանի իտալացի ոսկերիչ, քանդակագործ, ճարտարապետ։


== Կենսագրություն ==
Պիզանոն նախ տիրապետել է ոսկերչի արհեստին, ապա, մոտավորապես 1300 թվականից, աշակերտել է պիզացի քանդակագործ Մինո դի Ջովանիին, դարձել վերջինիս օգնականը, և միասին արձաններ են կերտել Պիզայի Սանտա Մարիա դելլա Սպինա (S. Maria della Spina) եկեղեցում և այլուր։ Քանդակագործական իր գլխավոր աշխատանքները Պիզանոն իրականացրել է Ֆլորենցիայում։ Ընդ որում՝ դրանցում առավել զգալի է Ջոտտոյի (Giotto di Bondone), քան իր նախկին վարպետի՝ դի Ջովանիի ազդեցությունը։ Ֆլորենցիայի Սան Ջովանի մկրտարանի (Battistero di San Giovanni) բրոնզաձույլ և ոսկեզօծ երեք հանրահայտ դռներից հարավային կողմում գտնվողը Պիզանոյի աշխատանքներից է։ Վեց տարում՝ 1330-1336 թվականներին պատրաստված այդ դուռը զարդարված է 28 հարթաքանդակներով, որոնց մի մասը այլաբանորեն ներկայացնում է արատներն ու առաքինությունները, մյուսները պատկերում են տեսարաններ Հովհաննես Մկրտչի կյանքից։
Ֆլորենցիայում գտնված տարիներին Պիզանոն կերտել է նաև մարմարե արձաններ, որոնցում ակնհայտ դրսևորված է Ջոտտոյի ազդեցությունը։ 1340 թվականին նա փոխարինել է Ջոտտոյին Ֆլորենցիայի տաճարի աշխատանքները ղեկավարողի պաշտոնում։ Այստեղ նա, հավանաբար՝ ըստ վարպետի թողած գծագրերի, մարմարե կամ մետաղյա տախտակների վրա քանդակել է չորս մեծ մարգարեներին, յոթ առաքինությունները, յոթ մահացու մեղքերը, ողորմածության յոթ գործերը, յոթ մոլորակները։ Իսկ Ջոտտոյի նշանավոր աշտարակում՝ Մեծ կամպանիելում, այդ կարգի փորագրաքանդակներից զատ, նա կերտել է մարմարե արձաններ։
1347 թվականին Անդրեա Պիզանոն նշանակվել է Օրվիետոյի տաճարի աշխատանքների ղեկավար (գործերի կառավարիչ), այդտեղ նույնպես մի շարք զարդաքանդակներ հեղինակել։ Նրա ճարտարապետական աշխատանքներից հիշատակման արժանի են Սկարպերիա ամրոցը Ապենինյան լեռների ստորոտում՝ Մուջելլոյում, մկրտարանը (բապտիստերիան) Պիստոյայում և մի քանի շենք Ֆլորենցիայում։ Ենթադրվում է, որ Վենետիկի զինանոցը ևս կառուցվել է նրա պատրաստած գծագրերի հիման վրա։
Արվեստի պատմաբանները գտնում են, որ Անդրեա Պիզանոն իր ողջ ստեղծագործությամբ զգալի ավանդ է ներդրել նոր ժամանակների արվեստը բյուզանդականի ազդեցությունից ազատելու գործում։ Պատահական չէ, որ Ջորջո Վազարին նրա կենսագրությունն ընդգրկել է լավագույն նկարիչների, քանդակագործների ու ճարտարապետների մասին իր նշանավոր աշխատության մեջ։
Պիզանոն մահացել է 1348 թվականին՝ զոհ դառնալով ժանտախտի համաճարակին։ 
Նրա լավագույն աշակերտները եղել են Անդրեա դի Չոնեն՝ Օրկանյան և Ջովանի դի Բալդուչոն (վերջինս հայտնի է որպես Միլանի Sant'Eustorgio բազիլիկ եկեղեցուն կից մի սրբավայրի հեղինակ):
Պիզանոյի երկու տղաները՝ Նինոն և Տոմազոն, նույնպես արվեստագետներ էին և իրենց հոր մահից հետո փոխարինել են նրան Օրվիետոյի տաճարի գործերի կառավարչի պաշտոնում։


== Գրականություն ==
Лазарев В. Н. Происхождение итальянского Возрождения, т. 2. М., 1959


== Ծանոթագրություններ ==


== Արտաքին հղումներ ==
«Андреа Пизано»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Panels by Andrea Pisano in Santa Maria del Fiore, Florence, Italy
Ֆլորենցիայի մկրտարանի բրոնզե դուռը և Անդրեա Պիզանոյի այլ աշխատանքներ
Ջուլիան Օվենդեն

Ջուլիան Մարկ Օվենդեն (անգլ.՝ Julian Mark Ovenden, նոյեմբերի 29, 1976(1976-11-29), Շեֆիլդ, Հարավային Յորքշիր, Յորքշիր և Համբեր, Անգլիա, Միացյալ Թագավորություն), անգլիացի դերասան, որն հայտնի է «Դաունթոնի աբբայություն» հեռուստասերիալի Չարլզ Բլեյքի, «Ֆոյլի պատերազմը» հեռուստասերիալի Էնդրյու Ֆոյլի և «Թագ» հեռուստասերիալում կատարած Ռոբերտ Քենեդիի դերերով։


== Կենսագրություն ==
Օվենդենը Եղիսաբեթ II թագուհու նախկին քահանա Քենոն Ջոն Օվենդենի երեք երեխաներից մեկն է։
Մանուկ հասակում Օվենդենը երգել է Սուրբ Պողոսի տաճարի երգչախմբում։ Հետո նա Իթըն քոլեջում ստացել է երաժշտական կրթաթոշակ։ Այնուհետև Օքսֆորդի համալսարանի Նոր քոլեջում երգչախմբային կրթաթոշակով սովորել է երաժշտություն։ Պատրաստվելով դառնալ օպերային երգիչ՝ մյուզիքլներում նա պրոֆեսիոնալ օգտագործել է իր երաժշտական կրթությունը։ Ավելի ուշ դերասանական վարպետության ուսուցումը շարունակել է Ուեբեր Դուգլասի դրամատիկական արվեստի ակադեմիայում։


== Անձնական կյանք ==
Օվենդենը ամուսնացած է անգլիացի օպերային երգչուհի Քեյթ Ռոյալի հետ։ Զույգն ունի որդի՝ Ջոնի Բոն, որը ծնվել է 2009 թվականին։ Նրանք ամուսնացել են 2010 թվականի դեկտեմբերի 20-ին։ Արարողությունը կատարել է Օվենդենի հայրը, որը նույն օրը մկրտել է նրանց որդուն։ 2011 թվականի նոյեմբերին զույգն ունեցել է դուստր՝ Օդրին։


== Թատրոն ==


== Ֆիլմագրություն ==


== Ծանոթագրություններ ==


== Արտաքին հղումներ ==
Պաշտոնական կայք Archived 2020-10-31 at the Wayback Machine.(անգլ.)
C.S.I.. Հանցագործության վայրը Նյու Յորք

C.S.I.. Հանցագործության վայրը Նյու Յորք (անգլ.՝ CSI: NY) — ամերիկյան հեռուստասերիալ նվիրված Նյու Յորքի քրեագետների աշխատանքին։ Հանդիսանում է «C.S.I.. Հանցագործության վայրը Մայամի» հեռուստասեիալի սփին-օֆֆը։ Սերիալի «Մայամի – Նյու Յորք նոն-սթոփ» անունով փորձնական սերիան ցուցադրվել է 2004 թվականի մայիսի 17 - ին։ Հեռուստասերիալը CBS ալիքի եթեր է թողարկվել 2004 թվականի սեպտեմբերի 22 - ին։ 2013 թվականի փետրվարի 22 եթեր դուրս եկավ վերջին սերիան։ Սերիալը պաշտոնապես փակվեց 2013 թվականի մայիսի 10 - ին։ Սերիալը բաղկացած է 9 եթերաշրջանից և 197 սերիաներից։


== Սյուժե ==
Նյու Յորքում, Լաս Վեգասում ինչպես նաև Մայամիի ծովափում աշխատում է դետեկտիվների մի խումբ, որը զինված է հանցագործներին բռնելու համար նախատեսված ամենավերջին տեխնոլոգիաներով։ Խումբը գլխավորում է դետեկտիվ Մակ Թեյլորը, ով նվիրված է իր աշխատանքին և համոզված է, որ բոլոր հանցագործությունները փոխկապակցված են և եթե ձգել հազիվ երևացող թելից՝ կարելի է քանդել իրադարձությունների բարդ կծիկները։ Նրա գործընկեր Սթելլա Բոնասերան իր գործի մեծ վարպետ է և սիրահար։


== Դերասանական կազմ ==


== Ծանոթագրություններ ==
Կարեն Եփփե ազգային ճեմարան

Կարեն Եփփե ազգային ճեմարան, երկսեռ կրթական հաստատություն։ Հիմնվել է 1947 թվականին, Հալեպում՝ Բերիո թեմի առաջնորդ Զարեհ եպիսկոպոս Փայասլյանի (1956-1963 թվականներին՝ Մեծի Տանն Կիլիկիո կաթողիկոս) նախաձեռնությամբ։ Կոչվում է դանիացի հայասեր բարերարուհի Կարեն Եպպեի անունով։ Սկզբնապես ունեցել է մեկ դասարան, 1953 թվականին՝ 6։ Ուսուցումը տարվել է ֆրանսիական լիցեյի ծրագրով։ Ավարտողներին շնորհվել է բակալավրի աստիճան, որն իրավունք է տալիս ընդունվելու բարձրագույն ուսումնական հաստատություն։ Կարևոր տեղ է հատկացվում հայագիտական առարկաների ուսուցմանը։ 1958 թվականին հաստատությունը վերակառուցվել է ըստ Սիրիայի հանրակրթական միջնակարգ դպրոցի ծրագրի։ Դասավանդվում են հայոց լեզու և գրականություն, կրոն, արաբերեն, օտար լեզուներ, թվաբանություն, բնագիտություն, մաթեմատիկա, ֆիզիկա, քիմիա, պատմություն, աշխարհագրություն, իրավագիտություն, փիլիսոփայություն։ Ունի «Սիմոն Վրացյան» գրադարան։ Ընդունվում են նախակրթարան ավարտածները։ Աշակերտների թիվը՝ 1000 (2000 թվականի տվյալով)։ 1961 թվականից պարբերաբար հրատարակում է «Ծիլեր» աշակերտական թերթը։ 1947 թվականից գործում է վարժարանի Շրջանավարտից միությունը (ունի մասնաճյուղ Լոս Անջելեսում), որը 1999 թվականից հրատարակում է «Շավիղ» պարբերաթերթը։
2014 թվականին Կարեն Եփփե ազգային ճեմարանը հրթիռակոծվել է


== Ծանոթագրություններ ==
Մրտավարդ կովկասյան

Մրտավարդ կովկասյան, լեռնավարդ կովկասյան (լատ.՝ Rhododendron caucasicum), hավամրգազգիների ընտանիքի, մրտավարդ ցեղի բույս։


== Նկարագրություն ==
Մշտադալար թուփ է, պառկած, սողացող ցողուններով և աղեղնաձև բարձրացող ճյուղերով, մինչև 1-1,5 մ բարձրությամբ։ Կեղևը մուգ գորշավուն է։ Երիտասարդ ընձյուղները թեթևակի աղվամազով են ծածկված։ Բողբոջային թեփուկները սովորաբար երկար են պահպանվում ընձյուղների վրա։ Տերևները երկարավուն են, կամ երկարավուն-էլիպսաձև, 4-12 սմ երկարությամբ, 1,8-4 սմ լայնությամբ, կլորավուն կամ սուր գագաթով, հիմքում սեղմված, թեթևակի ոլորված եզրերով, աղոտ, մուգ կանաչավուն, մերկ, ներքևից նուրբ, շիկագույն կամ դարչնագույն մազմզուկներով ծածկված, 0,5-1,7 սմ երկարության տերևակոթուններով։ Ծաղիկները 7-10-ական խմբերով գտնվում են աղվամազապատ, 2-4 սմ երկարության ծաղկակոթունների վրա։ Բաժակը թաղիքանման է, մանր, եռանկյուն բաժիններով։ Պսակը սպիտակ է կամ կրեմագույն, կանաչ խալերով, ծաղկաթափի ժամանակ վարդագույն գույն է ստանում, ընդ որում խալերը կարմրում են։ Տրամագիծը 5 սմ է, լայն-ձագարաձև, զանգականման, 10 առէջներով, սերմնարանը թաղիքանման մազմզուկներով է ծածկված։ Պտղատուփը շիկաթաղիքանման է։ Ծաղկում է հունիս-հուլիս ամիսներին, պտուղները հասունանում են օգոստոս-սեպտեմբերին։ Բավականին ցրտադիմացկուն է, տերևները պարունակում են դաբաղանյութեր, վիտամին C:


== Տարածվածություն ==
Բնական պայմաններում տարածված է Կովկասում (Մեծ Կովկաս, Արևմտյան և Արևելյան Անդրկովկաս), հյուսիսարևելյան Անատոլիա (Լազիստան)։ Հայաստանի պայմաններում հանդիպում է Համզաչիմանում, Միափորի լեռնաշղթայում փոքրիկ թփուտների ձևով, անտառի եզրին։ Ներկայումս Հայաստանում ստույգ հայտնի են ընդամենը երկու պոպուլյացիաներ, որոնց տարածման և բնակության շրջանների մակերեսը 500 կմ2–ից պակաս է։ Սովորաբար աճում է մերձալպյան և ալպյան գոտում, անտառի վերին սահմաններից բարձր, ծովի մակերևույթից մինչև 1800-3000 մ-ի սահմաններում, համեմատաբար խոնավ լեռնալանջերում, որտեղ հողի ռեակցիան չեզոք է կամ թույլ թթվային։ Գերադասում է ստվերոտ լանջերը, աճում է խոշոր թփուտների ձևով։ Արարատյան դաշտի պայմաններում վատ է աճում, քանի որ խիստ տուժում է օդի չորությունից և հողում կալցիումի առատությունից։ Դժվար է տանում վերատնկումը։ Այն սակավաթիվ մշտադալար տեսակներից է, որոնք չորրորդական դարաշրջանի սառցապատման շրջանում պահպանվել են ձյան շերտի տակ։ Իր բնական տարածման սահմաններում ներկայումս էլ ձմեռում է նույն եղանակով։ Գրանցված է Հայաստանի բուսականության «Կարմիր գրքի» այն տեսակների թվում, որոնց տարածման սահմանները աստիճանաբար կրճատվում են և անհետացման վտանգի տակ են գտնվում։ Հայաստանում պահպանման համար 1959 թվականին հիմնադրվել է Մրտավարդենու արգելավայրը, որը ներկայում տեղակայված է Լոռու մարզում։


== Կիրառություն ==
Ունի բազմաթիվ պարտիզային ձևեր, որոնք աչքի են ընկնում ծաղիկների գույնով, թփի ձևով։


== Ծանոթագրություններ ==
Սար Յունիոն

Սար Յունիոն (ֆր.՝ Sarre-Union), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 3273 մարդ, բնակչության խտությունը` 212.67 մարդ/կմ²։ Բնակավայրը զբաղեցնում է 15.39 կմ² տարածք։


== Աշխարհագրություն ==
Գտնվում է Փարիզ քաղաքից 350 կմ արևելք, Ստրասբուրգ քաղաքից` 65 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1933 աշխատունակ (15-64 տարեկան)  բնակիչ, որոնցից ակտիվ էին 1394-ը, իսկ ոչ ակտիվները` 539։ Ակտիվության ցուցանիշը կազմում է 72,1 %։ 1394 աշխատունակ մարդկանցից աշխատել է 1150 անձ (658 տղամարդ և 492 կին)։ Գործազուրկ են եղել 244 անձ (112 տղամարդ և 132 կին)։ 539 անաշխատունակներից 120-ը եղել են աշակերտներ կամ ուսանողներ, 191-ը` թոշակառուներ, իսկ 228-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կոմիսարովո (այլ կիրառումներ)

Կոմիսարովո, կարող է վերաբերել՝

Կոմիսարովո - գյուղ Ռուսաստանի Սմոլենսկի մարզի Կրասնինսկի շրջանի կազմում
Կոմիսարովո - գյուղ Ուկրաինայի Խարկովի մարզի Վելիկոբուրլուկիի շրջանում
Պուիգրեիգ

Պուիգրեիգ (Իսպ.՝ Puigreig, բասկ.՝ Puig-reig, կատ.՝ Puig-reig), մունիցիպալիտետ Իսպանիայում, Բարսելոնա նահանգում (Կատալոնիա ինքնավար համայնքում)։ Մունիցիպալիտետը գտնվում է Բերգեդա շրջանում։ Զբաղեցնում է 46.20 կմ2 տարածք։ Բնակչությունը 4333 մարդ (2010 թվականի տվյալներով)։


== Արտաքին հղումներ ==
Página web del Ayuntamiento
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Լյուքսեմբուրգի ֆուտբոլի առաջնություն 1932-1933

Լյուքսեմբուրգի ֆուտբոլի առաջնություն 1932-1933, Լյուքսեմբուրգի 23-րդ ֆուտբոլի առաջնությունը։ Մրցաշարի չեմպիոն է դարձել «Ռեդ Բոյզը»։ Մրցաշարին մասնակցել է 8 թիմ։


== Մրցաշարային աղյուսակ ==


== Արտաքին հղումներ ==
Վիճակագրությունը RSSSF կայքում
Արտեն Գաբեղյան

Արտեն Գաբեղյան (ծննդյան և մահվան թթ. անհայտ, 5-րդ դար), Գաբեղյանքի իշխան, Գաբեղյանների նախարարական տոհմից։ Եղել է Վասակ Սյունու կողմնակիցը՝ ընդդեմ Վարդան Մամիկոնյանի։ Ատրորմիզդի (մարզպան՝ 451 - 465) հրամանով և Վարազշապուհ Պալունու հետ միասին գնացել է Հմայակ Մամիկոնյանի դեմ կռվի և ջարդել նրա զորքը Տայոց աշխարհում։
Փարպեցու «Հայոց պատմության» լզ ձեռագիրն ունի «իշխանն Աբեղենից Արմէն». տպագրության մեջ ուղղված է Արտէն. բայց պետք է ուղղել նաև Աբեղենից տոհմանունը։


== Ծանոթագրություններ ==


== Աղբյուրներ ==
Հայոց անձնանունների բառարան, Հրաչյա Աճառյան, 1942 թ. Հատոր 1, Ցուցակ 1, Էջ 319
Եղիշե «Վարդանի և հայոց պատերազմի մասին», 71
Ղազար Փարպեցի «Հայոց պատմություն», լզ, խա
Ստեփանոս Օրբելյան «Պատմութիւն տանն Սիսական», ժզ
Ղալեբիրե

Ղալեբիրե, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ռաջա Բել

Ռաջա Բել (անգլ.՝ Raja Bell, սեպտեմբերի 19, 1976(1976-09-19), Սանտա Կրուս, Սենթ Քրուս, Ամերիկյան Վիրջինյան կղզիներ, ԱՄՆ), ամերիկացի նախկին բասկետբոլիստ։ Հանդես է եկել Բասկետբոլի ազգային ասոցիացիայի (NBA)։ «Ֆիլադելֆիա Սևնթի Սիքսերս», «Դալաս Մավերիքս», «Ֆինիքս Սանս», «Յութա Ջազ», «Շառլոթ Բոբքեթս» և «Գոլդեն սթեյթ Ուորիորս» ակումբներում։ Մարզական կարիերայի ընթացքում երկու անգամ ընդգրկվել է «NBA All-Defensive» խորհրդանշական հավաքականում։


== Արտաքին հղումներ ==
Էջը NBA.com կայքում(անգլ.)
Մարիամ Պետրոսյան (նկարչուհի)

Անվան այլ կիրառումների համար տե՛ս՝ Մարիամ Պետրոսյան (այլ կիրառումներ)Մարիամ (Մանիկ) Ենոքի Պետրոսյան (մայիսի 1, 1912(1912-05-01), Կարս, Կարսի մարզ, Կովկասյան երկրամաս, Ռուսական կայսրություն - հունվարի 5, 1993(1993-01-05), Երևան, Հայաստան), հայ նկարչուհի։  ԽՍՀՄ նկարիչների միության անդամ։


== Կենսագրություն ==
1942-1945 թվականներին սովորել է Թբիլիսիի գեղարվեստի ակադեմիայում, 1954 թվականին ավարտել է Երևանի գեղարվեստա-թատերական ինստիտուտը։ 1939-1942 թվականներին եղել է Բաքվի հայկական թատրոնի բեմանկարիչ։ 1950-1970 թվականներին զգեստների էսքիզներ է ստեղծել Հայաստանի պետական երգչախմբի, երգի-պարի և այլ անսամբլների համար, բեմադրություններ ձևավորել Դաղստանի դարգինյան, Երևանի ռուսական թատրոններում, ԵԳԹԻ-ում։
Հեղինակ է գրքերի պատկերազարդումների, դիմանկարների`

«Գեղամիկը», 1973 թվական
«Թոռնիկներս», 1973 թվականՆատյուրմորտների`

«Հայաստան», 1970-1974 թվականներ, նկարաշարԿոմպոզիցիաների՝

«Կոմիտաս», 1965 թվական
«Հովհաննես Թումանյան», 1967 թվական
«Եղիցի լույս», 1968 թվական
«Կարս», 1978 թվական


== Ծանոթագրություններ ==
Հագի (Ճապոնիա)

Հագի, քաղաք Ճապոնիայում` Յամագատի պրեֆեկտուրայում։ Քաղաքը հիմնադրվել է 1932 թվականի հունիս 1-ին։ Նախկինում մտել է Աբուի կոմսության մեջ։


== Բնակչություն ==
Բնակչության թիվը։


== Հայտնի քաղաքացիները ==
Իտո Հիրոբումի, առաջին նախագահը Ճապոնիայի, ծնվել է Հագիում և սովորել է Սեկա Սոնձյուկո դպրոցում, որն էլ գտնվում է հենց քաղաքում։
Ինոուէ Մասարու, հայտնի է որպես «Ճապոնիայի երկաթուղիների հայր»։
Ինոուէ Կաորու, Ճապոնիայի արտաքին գործերի առաջին նախարար։
Կացուրա Տարո, Ճապոնիայի նախկին վարչապետ։
Կիդո Տակայոսի
Օմուրա Մասուձիրո
Տակասուգի Սինսակու
Տանակա Գիիտի, Ճապոնիայի նախկին վարչապետ։
Յամագատա Արիտոմո, Ճապոնիայի նախկին վարչապետ։


== Ծանոթագրություններ ==
1991-92 NBA մրցաշրջան

1991-92 NBA մրցաշրջան, դարձել է Բասկետբոլի ազգային ասոցիացիայի 46-րդ մրցաշրջանը։ Մրցաշրջանի չեմպիոնը դարձել է «Չիկագո Բուլս» ակումբը։ Եզրափակչում՝ վեց խաղերի ընթացքում, «Բուլս»-ը հաղթել է «Պորտլենդ Թրեյլ Բլեյզերս»-ին և երկրորդ տարին շարունակ գրավել են Լարի Օ'Բրայենի գավաթը։


== Պարբերական առաջնություն ==
Հ = Հաղթանակներ, Պ = Պարտություններ, Տ% = Հաղթած խաղերի տոկոս


== Փլեյ Օֆ ==


== Աղբյուրներ ==
1991-92 NBA Season Summary Archived 2012-10-04 at the Wayback Machine.
Ռոստոկա (գյուղ, Մեժգորեի շրջան)

Անվան այլ կիրառումների համար տե՛ս՝ ՌոստոկաՌոստոկա (ուկրաիներեն՝ Розтока), գյուղ Ուկրաինայի Անդրկարպատյան մարզի Մեժգորեի շրջանում։
2001 թվականի տվյալներով Ռոստոկա գյուղում բնակվում էր 413 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անդրանիկ Հովհաննիսյան

Անվան այլ կիրառումների համար տե՛ս՝ Անդրանիկ Հովհաննիսյան (այլ կիրառումներ)Անդրանիկ Հովհաննիսյան (ապրիլի 6, 1976(1976-04-06), Երևան, Հայկական ԽՍՀ, ԽՍՀՄ), հայ դիվանագետ, արևելագետ, արաբագետ։ Պատմական գիտությունների թեկնածու։ Ունի արտակարգ դեսպանորդ և լիազոր նախարարի դիվանագիտական աստիճան։


== Կենսագրություն ==
Անդրանիկ Հովհաննիսյանը ծնվել է 1976 թվականին, Երևանում։ 1993-1998 թվականներին սովորել է ԵՊՀ արևելագիտության ֆակուլտետի արաբագիտության բաժնում, 1996-1997 թվականներին՝ Կահիրեի համալսարանի արաբերեն լեզու և գրականություն ֆակուլտետում, 1999-2001 թվականներին՝ ԵՊՀ արևելագիտության ֆակուլտետի ասպիրանտուրայում, 2000 թվականին՝ Թաֆթս համալսարան Ֆլեթչերի իրավունքի և դիվանագիտության դպրոցում։

1999-2000 թվականներին եղել է ՀՀ ԱԳՆ հասարակայնության հետ հարաբերությունների վարչության լրատվամիջոցների հետ կապի բաժնի կցորդ,
2000-2004 թվականներին՝ Սիրիայում ՀՀ դեսպանության կցորդ,
2004-2006 թվականներին՝ ՀՀ ԱԳՆ ՍՎՄԱ վարչության ռազմաքաղաքական համագործակցության բաժնի 3-րդ քարտուղար,
2006-2009 թվականներին՝ ԵԱՀԿ-ում ՀՀ մշտական ներկայացուցչության 2-րդ քարտուղար,
2009-2010 թվականներին՝ ՀՀ ԱԳՆ Եվրոպայի վարչության Եվրոպայի խորհրդի բաժնի 1-ին քարտուղար,
2010-2012 թվականներին՝ ՀՀ ԱԳՆ Եվրոպայի վարչության ԵԱՀԿ բաժնի վարիչ,
2012-2014 թվականներին՝ ԱՄՆ-ում ՀՀ դեսպանության խորհրդական, դեսպանի տեղակալ,
2014-2019 թվականներին՝ ՀՀ Արտաքին Գործերի նախարարի խորհրդական։
2019 թվականի ապրիլին նշանակվել է Ժնևի Միավորված ազգերի կազմակերպության գրասենյակում և այլ միջազգային կազմակերպություններում ՀՀ մշտական ներկայացուցիչ (նստավայրը` Ժնև),
2019 թվականի հունիսին նշանակվել է Շվեյցարիայի Համադաշնությունում ՀՀ արտակարգ և լիազոր դեսպան (նստավայրը` Ժնև)։


== Ընտանիք ==
Ամուսնացած է, ունի երկու որդի և երկու դուստր։


== Ծանոթագրություններ ==
Օբերֆիխտախ

Օբերֆիխտախ (գերմ.՝ Oberviechtach), կոմունա Գերմանիայում՝ Բավարիա երկրամասի Շվանդորֆ շրջանում։
Ենթարկվում է Վերին Պֆալցի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 4840 մարդ։ Զբաղեցնում է՝ 62,41 կմ² տարածք։ Պաշտոնական կոդ 09 3 76 151։


== Ծանոթագրություններ ==


== Արտաքին հղումներ ==
Պաշտոնական կայք
Քենցինգեն

Քենցինգեն (գերմ.՝ Kenzingen), կոմունա Գերմանիայի Բադեն-Վյուրթեմբերգ երկրամասում։
Ենթարկվում է Ֆրաիբուրգ շրջանին։ Մտնում է Էմենդինգենի կազմի մեջ։ Բնակչությունը կազմում է 9232 մարդ (ըստ 2010 թվականի դեկտեմբերի 31-ի)։ Տարածքը կազմում է 36,93 կմ²։ Պաշտոնական կոդ՝ 08 3 16 020։
Քաղաքը բաժանված է 4 քաղաքային շրջանների։


== Ժողովրդագրություն ==


== Պատկերասրահ ==

		


== Ծանոթագրություններ ==


== Արտաքին հղումներ ==
Պաշտոնական էջ
Բերգավենդ

Բերգավենդ, լեռնագագաթ Ուրմիա լճից արևմուտք, Դիլման քազաքից 57 կմ հարավ-արևելք, Թուրք-պարսկական սահմանի մոտ։


== Ծանոթագրություններ ==
Ստարոսալտովսկի գյուղական խորհուրդ (Խարկովի մարզ)

Ստարոսալտովսկի գյուղական խորհուրդ  (ուկրաիներեն՝ Старосалтівська селищна рада), Ուկրաինայի Խարկովի մարզի Վոլչանսկի շրջանում։
2001 թվականի տվյալներով Ստարոսալտովսկի գյուղական խորհրդում բնակվում էր 4924 մարդ։ Բնակավայրը զբաղեցնում է 105,5 կմ² տարածք։ Բնակչության խտությունը կազմում էր 46,7 մարդ/կմ²։ Խորհրդում կա 4 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Պահապան հրեշտակ (ֆիլմ)

«Պահապան հրեշտակ», 1990 թվականին «Հայկ» կինոստուդիայում նկարահանված հայկական ֆիլմ է։


== Սյուժե ==
Այս ֆիլմի համար յուրօրինակ հիմք է հանդիսացել Ի. Ստրավինսկու «Զինվորի պատմությունը» սիմֆոնիկ երկը։


== Դերերում ==
Նոր. Մկրտչյան, Ա. Ասլանյան, Ա. Ակոպով


== Ծանոթագրություններ ==
Նիկոմիդիայի բարբառ

Նիկոմիդիայի բարբառ - հայերենի կը ճյուղին պատկանող երկաստիճան խլազուրկ բաղաձայնական համակարգ ունեցող բարբառ։
Խոսվել է Փոքր Ասիայի Նիկոմիդիա, Ատափազար քաղաքներում և շրջակայքի գյուղերում (Յալովա, Ասլանբեկ, Պարտիզակ, Կեյվե, Ձենկիլեր)։
Հրաչյա Աճառյանի կողմից ուսումնասիրվել է միայն Ասլանբեկի ենթաբարբառը (Վենետիկ, 1898)։


== Ծանոթագրություններ ==
Լիոնյան կայարան

Լիոնյան կայարան (ֆր.՝ gare de Lyon, Գյաղ դե Լիոն), Փարիզի յոթ գլխավոր երկաթուղային կայարաններից մեկը։ Անվանվել է Լիոն քաղաքի պատվին։ Այս կայարան են ժամանում բազմաթիվ հեռահար գնացքներ, հիմնականում ուղղված դեպի Ֆրանսիայի հարավ։ Կառուցվել է 1900 թվականի համաշխարհային ցուցահանդեսին ընդառաջ։ Կազմված է մի քանի մակարդակներից։ Ներկայացնում է իր ժամանակի ճարտարապետության դասական օրինակ։
Լիոնյան կայարանի անկյունում կառուցված մեծ 64 մետրանոց ժամացույցով աշտարակը նույնպես կառուցվել է 1900 թվականին։
Կայարանի տարածքում գտնվող «Կապույտ գնացք» (Le Train Bleu) ռեստորանը, որի հարդարանքը կատարված է արևելյան ոճով, սպասարկում է ուղևորներին 1901 թվականից։
Կայարանը սպասարկում է Ֆրանսիայի կենտրոն շրջանը և երկրի հարավ-արևելքը (TGV), ինչպես նաև կապը Ալպերի, Իտալիայի և Հունաստանի հետ։ Այս կայարան են գալիս նաև տեղական նշանակության և Փարիզ քաղաքի արվարձանային գնացքները։ Կայարանում է գտնվում համանուն մետրոպոլիտենի կայարանը։


== Տես նաև ==
TGV
Մոնպարնաս կայարան
Սեն-Լազար կայարան
Հյուսիսային կայարան
Արևելյան կայարան
Աուստերլից կայարան


== Արտաքին հղումներ ==
Ուժիցե

Ուժիցե (սերբ.՝ Ужице, Užice), քաղաք Սերբիայի արևմտյան հատվածում։ 2002 թվականի մարդահամարի տվյալների համաձայն՝ քաղաքի բնակչությունը կազմել է 102 463 մարդ։ Կլիման մայրցամաքային է։
Ուժիցե համայնքի և Զլատիբորսկի շրջանի վարչական կենտրոնը։ Տեղակայված է Դետինա գետի ափին։


== Պատմություն ==


=== Հին դարեր ===
Սերբիայի այս շրջանի առաջին բնակիչները համարվում են իլլիրիացիները։ Այդ ցեղերի դամաբարանները այս շրջանում հանդիպում են ամենուրեք։ Հետագայում շրջանը մտել է Հռոմեական կայսրության կազմի մեջ՝ դառնալով Դալմաթիա գավառի մասը։


=== 1990-ական թվականներ ===
1990-ական թվականներին քաղաքական անկայունության և պատերազմի պատճառով Ուժիցեի տնտեսությունը անկում է ապրել։
199պ թվականին քաղաքը մի քանի անգամ ռմբակոծվել է ՆԱՏՕ-ի ավիացիայի կողմից։ Ամենաշատ ավերումները եղել են 1999 թվականի մայիսի 6-ին, երբ ռմբակոծվել են բազմաթիվ փողոցներ և մայրուղիներ, օդանավակայանը, քաղաքացիական օբյեկտներ և կառավարական շենքեր։ Երկար ռմբակոծություններից հետո, Ուժիեցի հազարավոր բնակիչներ դուրս են եկել գլխավոր հրապարակ՝ բողոքելով ռմբակոծությունների, քաղաքի ավերման և խաղաղ բնակչության սպանությունների դեմ։


=== Ժամանակակից քաղաք ===
Այժմ Ուժիցեն համարվում է երկրամասի տնտեսական զարգացման կենտրոնը։ Ավելի զարգացող ճյուղերն են գունավոր մետալուրգիան և տեքստիլ արդյունաբերությունը։
Արդյունաբերությունից զատ, Ուժիցեում զարգանում են նաև այնպիսի ճյուղեր, ինչիպիսիք են տների և քաղաքացիական շինությունների շինարարությունը, փոխադրումները, առևտուրը, գյուղատնտեսությունը, բանկային գործը, բժշկական ծառայությունները և այլն։


== Տեսարժան վայրեր ==
Ուժիցեի ամրոց,
Էլեկտրակայարան-թանգարան, որը կառուցվել է Նիկոլա Տեսլայի նախագծով,
«Ուժիցեի զենքի և զինամթերքի գործարան» (FOMU),
ուժիցական ծածան։


== Ազգային կազմ ==
Ուժիցե համայնքի բնակչությունը՝ ըստ 2002 թվականի տվյալների՝

սերբեր - 81 375;
չեռնոգորացիներ - 278;
հարավսլավներ - 149;
այլազգիներ - 20 661։


== Մշակույթ ==
Ուժիցեն հարուստ պատմությամբ քաղաք է։ Գլխավոր հրապարակում գտնվում են գրադարանը և թատրոնը։ Կենտրոնում են գտնվում նաև թերթերի խմբագրությունները, ռադիո և հեռուստակայանները, ինչպես նաև մի քանի այլ հրատարակչություններ։
Քաղաքում շատ են Ուժիցեի հերոսներին նվիրված արձանները և կոթողները, որոնք շատ են հատկապես քաղաքի արևելյան՝ Դովարե կոչվող հատվածում։ Ուժիցեի գիմնազիան Սերբիայի ամենահին բարձրագույն կրթական հաստատություններից է։ Գիմնազիայի մոտ են գտնվում մի քանի տարրական և միջին կրթական հաստատություններ։ Գրող Միլուտին Ուսկոկովիչն Ուժիցեից ճանաչվել է Սերբիայում առաջին մոդեռնիստական վեպի հեղինակ։


== Հայտնի բնակիչներ ==
Նեմանյա Վիդիչ - անգլիական «Մանչեսթեր Յունայթեդ» ֆուտբոլային ակումբի և Սերբիայի հավաքականի նախկին ավագը,
Ռուդոլֆ Ռետի - ամերիկացի երաժշտագետ և կոմպոզիտոր։


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Ուժիցեն համացանցում՝ Նորություններ, տուրիզմ, տնտեսություն
Արտուշ Կասեմյան

Արտուշ Կասեմյան (սեպտեմբերի 4, 1963(1963-09-04), Կիրովական, Հայկական ԽՍՀ, ԽՍՀՄ), մարզիկ, Ռուսաստանի վաստակավոր մարզիչ, ձյուդոյի և սամբոյի ըմբշամարտի ԽՍՀՄ սպորտի վարպետ։


== Կենսագրություն ==
Ծնվել է 1963 թվականի սեպտեմբերի 4-ին Կիրովական (այժմ՝ Վանաձոր) քաղաքում։ Կիրովականի պետական մանկավարժական ինստիտուտի շրջանավարտ։ Ապրում է Մոսկվայում։ «Վարդանանք» մարտարվեստների մարզական ակումբի ղեկավար։ 2011 թվականից ղեկավարում է Մոսկվայի Հայորդյաց տան հայ հոգևոր-լուսավորչական կենտրոնի սպորտային մարտարվեստների բաժինը։ 2012 թվականի հունվարին ընտրվել է ձյուդոյի վետերանների Մոսկովյան միության փոխնախագահ։ Հայաստանի ձյուդոյի ֆեդերացիայի հաշվետու նախագահ։ Մարզել է Ռուսաստանի վաստակավոր վարպետ Գայանե Հարությունյանին սամբոյի Եվրոպայի առաջնության հաղթողին, սամբոյի և ձյուդոյի Ռուսաստանի առաջնությունների դափնեկրին։


== Ձեռքբերումներ ==
Ռուսաստանի վաստակավոր մարզիչ
Միջազգային կարգի մրցավար
Սամբոյի և ձյուդոյի ըմբշամարտի ԽՍՀՄ սպորտի վարպետ


== Տես նաև ==
Վանաձոր, այս քաղաքում է ծնվել Արտուշը։
Սուրեն Բալավինսկի, ռուս մարզիկ, սամբոյի սպորտի վաստակավոր վարպետ, ձյուդոյի սպորտի վարպետ, Արտուշի ընկերը։


== Ծանոթագրություններ ==


== Արտաքին հղումներ ==
Արտուշ Կասեմյան
«Վարդանանք»՝ տեսանյութ
Չափում

Չափում, գործողություն, որի ընթացքում ֆիզիկական փորձի միջոցով չափվրղ մեծությունը համեմատվում է որպես մրավոր ընդունված նույն բնույթի մեծության հետ։ Համեմատման արդյունքում ստացված թիվը կոչվում է չափվող մեծության թվական արժեք։ Հիմնական հավասարումն է․ A=n*a, որտեղ A-ն չափվող մեծությունն է, ո-ը՝ Չափման արդյունքը, a-ն՝ միավորը։ Չափման միավորների համար որպես հիմք, 1963 թվականից ԽՍՀՄ-ում ընդունված էր Միավորների միջազգային համակարգը։ Չափելը անհրաժեշտ է տարբերել մեծության քանակական գնահատման այլ ձևերից, որոնք կիրառվում են այն դեպքում, երբ ընդունված միավորի մեծության և նրա քանակական արտահայտության միջև չկա միարժեք համապատասխանություն։ Տարբերում են ուղղակի, անուղղակի և համատեղ չափներ։ Ուղղակի չափման ժամանակ արդյունքն ստացվում է մեկ փորձի միջոցով, անուղղակիի դեպքում՝ մեկից ավելի փորձերի արդյունքների ու չափվող մեծության հեա հայտնի կապի միջոցով։ Համատեղ չափման դեպքում փնտրվող թվական արժեքներն ստացվում են ուղղակի չափման արդյունքները հավասարումների մեջ տեղագրելուց և դրանք համատեղ լուծելուց հետո։ Չափման համար, բացի չափվող օբյեկտից ու միավորից, կարևոր են նաև չափման մեթոդները, չափման միջոցները և դիտողը կամ գրանցող հարմարանքը։ Միջոցներն են չափերը, չափիչ սարքերը, չափման փոխակերպիչները, համասարքերը, ինֆորմացիոն չափիչ համակարգերը։ Չափը տվյալ մեծության միավորի առարկայական ձևն է՝ տրված արժեքով։ Փոխակերպիչները չափման ինֆորմացիան վերածում են հարմար ազդանշանի։ Համասարքերը հնարավորություն են տալիս լավագույն ձևով կազմակերպել չափումը․։ Ինֆորմացիոն չափիչ համակարգերը նախատեսված են ինֆորմացիան բազմաթիվ օբյեկտներից կապի գծերով հաղորդելու համար։ Տարբերում են նաև բացարձակ և հարաբերական չափումներ։ Բացարձակ են անուղղակի չափումները, երբ չափվում են մեկ կամ մի քանի հիմնական մեծություններ (երկարություն, զանգված, ժամանակ և այլն) ֆիզիկական հաստատունների միջոցով։ Հարաբերական են այն չափումները, որոնց դեպքում տվյալ մեծությունը որոշվում է մեկ ուրիշ նույնանուն մեծության համեմատությամբ, որն ընդունված է որպես ածանցյալ միավոր կամ ելակետային արժեք։ Կախված չափվող մեծության ժամանակային փոփոխությունից, տարբերում են ստատիկ և դինամիկ չափումներ։ Չափումը դասակարգվում է նաև ըստ օբյեկտների․ գծային, մեխանիկական, էլեկտրական և այլ չափումներ։ Չափումը ուղեկցվում է անխուսափելի սխալներով։
Անտիպիխա (գյուղ, Չիտա քաղաքային օկրուգ)

Անտիպիխա (ռուս.՝ Антипиха), գյուղ Ռուսաստանի Անդրբայկալյան երկրամասի Չիտա քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարպիշչևո (գյուղ, Տյոմկինսկի շրջան)

Կարպիշչևո (ռուս.՝ Карпищево), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ադամ Ունաս

Ադամ Ունաս (արաբ․՝ آدم أوناس‎‎‎, նոյեմբերի 11, 1996(1996-11-11), Ֆրանսիա), ալժիրցի պրոֆեսիոնալ ֆուտբոլիստ։ Ներկայումս հանդես է գալիս Նապոլիի և Ալժիրի ազգային հավաքականի կազմում։ Խաղում է ձախ վինգերի և հարձակվողական կիսապաշտպանի դիրքում։


== Ակումբային կարիերա ==


=== Բորդո ===
Ունասը կարիերան սկսել է Տուրի ակադեմիայում։ Բորդոյի ակադեմիային միացել է 2013 թվականին։ 2014 թվականի ապրիլին նա ակումբի հետ կնքեց 2 տարվա պայմանագիր։ Իր պրոֆեսիոնալ դեբյուտը Ունասը նշեց 2015 թվականի հոկտեմբերի 4-ին՝ փոխարինման մտնելով Լորյանի դեմ խաղում և այս հանդիպման ժամանակ դառնալով գոլի հեղինակ, թեև Բորդոն պարտվեց 3-2 հաշվով։ Հոկտեմբերի 18-ին Մոնպելիեի դեմ խաղը ալժիրցին սկսեց թիմի մեկնարկային կազմում։ Եվրոպական առաջնություններում իր առաջին հանդիպումը Ունասը անցկացրեց 2015 թվականի հոկտեմբերի 22-ին՝ շվեյցարական Սիոնի դեմ Եվրոպայի Լիգայի խաղում։ 3 օր անց՝ հոկտեմբերի 25-ին նա խփեց իր երկրորդ գոլը՝ Տրուայի դեմ խաղում հեղինակելով հանդիպման միակ գնդակը։ 2015 թվականի դեկտեմբերին Ունասը երկարաձգեց իր պայմանագիրը Բորդոյի հետ մինչև 2019 թվականը։ Ակումբի կազմում ալժիրցին անցկացրեց 60 հանդիպում՝ դառնալով 10 գոլի և 6 գոլային փոխանցման հեղինակ։


=== Նապոլի ===
2017 թվականի հուլիսի 3-ին Ունասը տեղափոխվեց Նապոլի։ Իր դեբյուտը ակումբի կազմում նշեց 2017 թվականի սեպտեմբերի 17-ին՝ Բենևենտոյի դեմ խաղում։ Իր առաջին գոլը խփեց 2018 թվականի փետրվարի 15-ին՝ Եվրոպայի Լիգայի ՌԲ Լայպցիգի դեմ խաղում։


== Միջազգային կարիերա ==
Ունասը ծնվել է Ֆրանսիայում ալժիրցի ծնողներից և իրավասու է ներկայացնել Ֆրանսիան ու Ալժիրը միջազգային ասպարեզում։ Ունասը հանդես է եկել Ֆրանսիայի մինչև 20 տարեկանների հավաքականի կազմում, սակայն 2016 թվականին ընտրել է Ալժիրը։ Ալժիրի ազգային հավաքականի կազմում իր դեբյուտը նշել է 2017 թվականի սեպտեմբերի 5-ին՝ Զամբիայի դեմ խաղում։


== Կարիերայի վիճակագրություն ==


=== Ակումբային վիճակագրություն ===
2018 թվականի ապրիլի 14-ի դրությամբ


=== Միջազգային վիճակագրություն ===
2018 թվականի ապրիլի 14-ի դրությամբ


== Ծանոթագրություններ ==


== Արտաքին հղումներ ==
Ունասը transfermarkt-ում
Ունասը soccerbase.com-ում
Ունասը WhoScored.com կայքում
Ունասը Նապոլիի պաշտոնական կայքում Archived 2018-04-14 at the Wayback Machine.
Ունասը Լիգա 1-ի պաշտոնական կայքում
Ունասը ՈՒԵՖԱ-ի պաշտոնական կայքում
Ունասը Ֆրանսիայի ֆուտբոլի ֆեդերացիայի կայքում Archived 2017-10-22 at the Wayback Machine.
Ագեա (գյուղ)

Ագեա, գյուղ Արևմտյան Հայաստանում, Արևմտյան Եփրատի հովտում, Աշկալայի դաշտի արևելյան մասում։ Հիշատակվում է Կիպերտի (Բեռլին, 1910) քարտեզում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Ծանոթագրություններ ==
(5619) Շայր

(5619) Շայր (անգլ.՝ Shair), աստերոիդ աստերոիդների հիմնական գոտում։ Հայտնաբերվել է 1990 թվականի ապրիլի 26-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,624248 ա. մ., առավելագույնը մոտենում է 2,0632 ա. մ. հեռավորության վրա և հեռանում 3,1853 ա. մ.։ Արեգակի շուրջ մեկ ամբողջական պտույտ է կատարում 1552,77 երկրային օրվա ընթացքում, իր ուղեծրով շարժվելով միջինում 0,231844 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 25,22° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5619) Շայր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բնակչության խտություն

Բնակչության խտություն տարածքի բնակեցվածության աստիճանն արտահայտող ցուցանիշ, որը հաշվում են բնակչության թվի և տարածքի հարաբերությամբ։ Այլ կերպ ասած՝ այդ ցուցանիշը արտահայտում է մարդկանց միջին թիվը տարածքի 1 կմ² հաշվով, այդ իսկ պատճառով անվանում են բնակչության միջին խտություն։ Երբեմն հաշվարկում են նաև խտությունն ավելի իրականորեն արտահայտող ցուցանիշներ՝ 1 կմ² միայն բնակեցված տարածքի կամ էլ՝ օգտագործվող վարելահողի հաշվով։


== Առավել խիտ բնակեցված երկրներ և տարածքներ ==
Ըստ 2013 թվականի տվյալների.

Բանգլադեշ — 1087 կմ²
Պաղեստին — 734 կմ²
Չինաստանի Հանրապետություն — 649 կմ²
Հարավային Կորեա — 505 կմ²
Լիբանան — 464 կմ²
Ռուանդա — 422 կմ²
Պուերտո Ռիկո — 410 կմ²
Նիդեռլանդներ — 404 կմ²
Բուրունդի — 391 կմ²
Հնդկաստան — 388 կմ²
Հայիթի — 376 կմ²
Բելգիա — 366 կմ²
Իսրայել — 364 կմ²
Ճապոնիա — 337 կմ²


== Ծանոթագրություններ ==


== Գրականություն ==
Ա. Պ. Կուզնեցով, Լ. Ե. Սավելյեվա, Վ. Պ. Դրոնով. Աշխարհագրություն. Երկիրը և մարդը, 7 դասարան — Մ.։ Հրատարակչություն, 2008. — С. 42-43. — 175 с. — ISBN 978-5-09=020084-4.
Շոթա Կավլաշվիլի

Շոթա Կավլաշվիլի (վրացերեն՝ შოთა კავლაშვილი) (հունվարի 28, 1926(1926-01-28), Թիֆլիս, Վրացական ԽՍՀ, ԽՍՀՄ - 1995 կամ դեկտեմբեր 1995, Թբիլիսի, Վրաստան), վրացի ճարտարապետ և պատմական հուշարձանների պահպանության գործի ակտիվիստ։ Համբավվել է հատկապես հետպատերազմական տարիներին Վրաստանի մայրաքաղաք Թբիլիսիում կատարած ճարտարապետական աշխատանքներով։


== Գործունեությունը ==
Կավլաշվիլին խորհրդային դարաշրջանում ստեղծագործած վրացի ամենաբեղմնավոր ճարտարապետներից մեկն է։ Նա նշանակալի աշխատանք է կատարել հատկապես մայրաքաղաք Թբիլիսիի ճարտարապետական նոր դիմագիծն ստեղծելու ասպարեզում։ Նրա հիշարժան գործերից են Laguna Vera լողավազանների համալիրը, կենտրոնական ավտոկայարանը։ Կավլաշվիլին 1970-1974 և 1980-1990 թվականներին եղել է Թբիլիսիի գլխավոր ճարտարապետը, նրա ղեկավարությամբ ու հսկողությամբ է 1975 թվականին Վրաստանի մայրաքաղաքում ստեղծվել քաղաքային առաջին պատմական միկրոշրջանը՝ «Հին Թիֆլիսը»։ 1994 թվականին Կավլաշվիլին նշանակվել է ծովափնյա նավահանգստային Փոթի քաղաքի փոխքաղաքապետ և գլխավոր ճարտարապետ։ Մայրաքաղաքի կառուցապատման գործում նրա ներդրած ավանդը գնահատելով՝ Հին Թիֆլիս թաղամասի փողոցներից մեկը կոչել են նրա անունով և հին քաղաքի դարպասի մերձակայքում՝ Բարաթաշվիլու փողոցի վրա կանգնեցրել նրա հուշարձանը (հեղինակ՝ քանդակագործ Թենգիզ Կիկալիշվիլի) 1999 թվականին։
Շոթա Կավլաշվիլին մահացել է  1995  թվականին, հուղարկավորվել Մթածմինդայի պանթեոնում՝ Վրաստանի անվանի այլ մարդկանց շիրիմների կողքին։


== Նշանակալի աշխատանքները ==
Գրիբոյեդովի հրապարակի բնակելի շենքերն ու պսակադրությունների պալատը (1958)
Բարաթաշվիլի կամուրջը (1964)
Laguna Vera-ն (1965-1978)
Ռամիշվիլու փողոցի բնակելի շենքերը (1970-1974)
Կենտրոնական ավտոկայարանը (1973)
«Գրուզիա-ֆիլմ» կինոստուդիայի շինությունները (1976)
Ներքին գործերի նախարարության շենքը (1970-ական թվականների վերջ)
Ժողովրդական պատգամավորների շրջանային խորհրդի շենքը (1977)
Բարաթաշվիլու պարսպի վերականգնման նախագիծը (1979)
Թբիլիսիի հնագիտության թանգարանի շենքը (1988-unfinished)
Sheraton Metekhi Palace հյուրանոցը (1989-1991)


== Ծանոթագրություններ ==
Քյոմուր (այլ կիրառումներ)

Քյոմուր, կարող է վերաբերել՝

Քյոմուր - գյուղ Արևմտյան Հայաստանում, Կիլիկիայի Հալեպի նահանգում
Քյոմուր - գյուղ Արևմտյան Հայաստանում, Տրապիզոնի վիլայեթի Գյումուշխանեի գավառում
Սեյնեն

Սեյնեն (ճապ.՝ 青年, երիտասարդ) մանգայի ու անիմեի ժանր է, որը նախատեսված է 18-ից և ավելի բարձր տարիքի տղամարդկանց համար։ Այս տեսակ մանգաները տպագրվում են մասնագիտացված սեյնեն ամսագրերում, որոնց լսարանը սահմանում են հենց հրատարակիչները։ Հատուկ դեպքերում սեյնեն ժանրի ստեղծագործությունների նախատեսված են մինչև 40 տարեկան գործարարների համար։ Թեպետ վերոնշյալ ժանրը համեմատաբար նորահայտ է մանգայի աշխարհում՝ շոնեն-ամսագրերի հետ մեկտեղ սեյնեն-ամսագրերը գրավում են ճապոնական շուկայի 37%-ը։
Գեղարվեստական առումով սեյնեն մանգան աչքի է ընկնում ավելի բարդ սյուժեյով և ժողովրդական լեզվով ասած «մեծական» թեմաներով, ինչպես պատանիների համար նախատեսված պատկերապատումները ու կարող են պարունակել տրագիֆարս, էրոտիկ և արյունոտ տեսարաններ, սակայն թեմատիկ առումով շոնենն ու սեյնենը՝
կրկին ժողորվդի լեզվի օգնությանը դիմելով, նույն առվակով են հոսում։ Առավել ուշադրություն է ընձեռվում սյուժեյի ու կերպարների զարգացմանը, հոգեբանությանը, իրավիճակներին, ավելի քիչ՝ մենամարտերին ու էքշնին։
Այս մանգան տարբերվում է մնացած բոլոր ժանրերից դեպի ռեալիզմ ուղղվածությամբ։
1968 թ. մինչ օրս լույս են տեսնում հետևյալ ամսագրերը՝ Morning, Young Magazine, Young Jump, Super Jump, Business Jump, Big Comic, Big Comic Original, Big Comic Spirits, Big Comic Superior, Young Animal, Coming Ran.
Հարկ է նշել, որ սեյնեն ժանրի «այցեքարտային» ստեղծագործությունը, որի հիմքում թեփետ ընկած է «ապագայի աշխարհը»՝ Մասումենե Շիրոյի հեղինակած լեգենդար «Զրահապատ ուրվականն» (攻殻機動隊, «Վահանակի գրոհը կանխելու դեմ պայքարի հատուկ ստորաբաժանում») է, որն առաջին անգամ լույս է ընծայվել 1989-ից մինչև 1991 թվականը՝ Young Magazine-ի էջերում։ Մանգայի, հետագայում անիմե-սերիալների ու OVA-ի անգլիական անվանումը տվել է հենց հեղինակը։
Մանգայի սյուժեն կառուցվում է այն գաղափարի շուրջ, ըստ որի, 2029 թվականին պետությունների միջև բոլոր սահմանները հոդս են ցնդել, որի մեղավորությունը ընկնում է կիբեր-տեխնոլոգիաների և ՏՏ համակարգի վրա։
Ֆիլմի գլխավոր հակահերոսը՝ Տիկնիկավար մականունը կրող անորսալի հաքերը, որոշում է քիթը խոթել քաղաքականության մեջ ու իր հայտնությամբ մեծ խառնաշփոթ է առաջացնում։ Այդ կապակցությամբ Ճապոնիայի Ներքին գործերի նախարարության 9-րդ բաժնի շրջանակներում հավաքված կիբերնիզացված ոստիկանների մի խումբ հանձն է առնում Տիկնիկավարի որոնումները։ Այստեղ համախմբված են խճճված պատմությունը, գունեղ էքշն-տեսարանները, կիբեր-մարմնի շուրջ փիլիսոփայական մտորումները։
Սեյնանի այլ վառ ներկայացուցիչների դասին են պատկանում նաև Real սպորտային մանգան, որի սյուժեն կենտրոնացած է բասկետբոլի պարօլիմպիական թիմի շուրջ, խոհարական Bambino-ն և այլք։
Վադի ալ-Շատի

Վադի ալ-Շատի (արաբ․՝ وادي الشاطئ‎‎), առաջին մակարդակի վարչատարածքային միավոր՝ շրջան Լիբիայի արևմուտքում։
Վարչական կենտրոնը Ադիրի քաղաքն է, որը նաև Լիբիայի խոշոր քաղաքներից է։ Շրջանը զբաղեցնում է 90 244 կմ² տարածք։


== Աշխարհագրություն ==
Վադի ալ-Շատի գտնվում է Լիբիա պետության հյուսիսային հատվածում։ Ափերը որևէ ծովի ջրեր չեն ողողում։ Միջպետական սահման ունի հարևան պետություններից մեկի՝ Ալժիրի հետ։
Սահման ունի նաև հյուսիսում՝ Նալուտի և ալ-Ջաբալ ալ-Գարբիի, հարավում՝ Գատի, Վադի ալ-Խայաթի, Սաբհայի, իսկ արևելքում՝ ալ-Ջուֆրայի շրջանների հետ։ Խոշորագույն քաղաքն Ադիրին է։


== Բնակչություն ==
Ըստ 2006 թվականի Լիբիայի ազգային վիճակագրական ծառայության կողմից անցկացված մարդահամարի տվյալների՝ վարչատարածքային միավորի բնակչությունը կազմում է 78 532 մարդ։
Հիմնական բնակիչները իսլամադավան արաբներն են, որոնք օգտագործում են արաբական այբուբենը։


== Տե՛ս նաև ==
Լիբիայի վարչական բաժանում


== Ծանոթագրություններ ==
Լիսեց (գյուղ, Դունաևցիի շրջան)

Լիսեց (ուկրաիներեն՝ Лисець), գյուղ Ուկրաինայի Խմելնիցկիի մարզի Դունաևցիի շրջանում։
2001 թվականի տվյալներով Լիսեց գյուղում բնակվում էր 1 021 մարդ։ Բնակավայրը զբաղեցնում է 2945 կմ² տարածք։ Բնակչության խտությունը կազմում էր 346,69 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նովոդոբրյանկա

Նովոդոբրյանկա (ուկրաիներեն՝ Новодобрянка), գյուղ Ուկրաինայի Կիրովոգրադի մարզի Դոբրովելիչկովի շրջանում։
2001 թվականի տվյալներով Նովոդոբրյանկա գյուղում բնակվում էր 147 մարդ։ Բնակավայրը զբաղեցնում է 0,506 կմ² տարածք։ Բնակչության խտությունը կազմում էր 290,51 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վլադիմիր Սոկոլենկո

Վլադիմիր Սոկոլենկո (ռուս.՝ Владимир Григорьевич Соколенко, հունվարի 23, 1953(1953-01-23)), ռուս դիվանագետ։


== Կենսագրություն ==
1980 թվականին ավարտել է Մոսկվայի Լոմոնոսովի անվան պետական համալսարանի իրավաբանական ֆակուլտետը։ Տիրապետում է ֆրանսերենին, լեհերենին և անգլերենին։
1980 թվականից զբաղվում է դիվանագիտական գործունեությամբ։

1997 թվականից մինչև 2000 թվականը եղել է Ռուսաստանի արտաքին գործերի նախարարության գլխավոր քարտուղարության, գործադիր քարտուղարության դեպարտամենտների բաժանմունքի պետ։
2007-ից մինչև 2018 թվականը Ռուսաստանի արտաքին գործերի նախարարության արտաքին քաղաքական պլանավորման դեպարտամենտի տնօրենի տեղակալ, բաժանմունքի պետ։
2018 թվականի փետրվարի 1-ից Կաբո Վերդեում զբաղեցնում է Ռուսաստանի Դաշնության արտակարգ և լիազոր դեսպանի պաշտոնը։


== Անձնական կյանք ==
Ամուսնացած է, ունի երկու որդի։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2012 թվականի դեկտեմբերի 14)
1-ին դասի արտակարգ և լիազոր դեսպանորդ (2020 թվականի հունիսի 8)


== Ծանոթագրություններ ==


== Արտաքին հղումներ ==
Биография на сайте МИД России
Աստերոիդների ցանկ (282901-283000)

Աստերոիդների ցանկ (282801-282900)  • Աստերոիդների ցանկ  • Աստերոիդների ցանկ (283001-283100)
 Աստերոիդների ցանկ (282801-282900)  • Աստերոիդների ցանկ  • Աստերոիդների ցանկ (283001-283100)
Կրիվայա (այլ կիրառումներ)

Կրիվայա, կարող է վերաբերել՝

Կրիվայա - գետ Ռուսաստանում, Միջին Մագանակովայի վտակը
Կրիվայա - գետ Ռուսաստանում, Նեմոնինկայի վտակը
Պոդբերեզե (գյուղ, Կրասնինսկի շրջան)

Անվան այլ կիրառումների համար տե՛ս՝ ՊոդբերեզեՊոդբերեզե (ռուս.՝ Подберезье), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կորնկան (անձնանուն)

Կորնկան, հայկական արական անուն, Առաջացել է հայերեն կորնգան կամ կորնկան բառից, որ նշանակում է «առվույտի նման մի խոտ», onobrychis sativa, ֆրանսերեն՝ sainfoin։ Հիշատակվել է մեկ անգամ Հովհաննավանքի անթվական մի արձաբագրության մեջ։


== Ծանոթագրություններ ==
Իրինա Շեստուա

Իրինա Վլադիմիրովնա Շեստուա (ռուս.՝ Ирина Владимировна Шестуа, նոյեմբերի 11, 1943(1943-11-11), ԽՍՀՄ), կրկեսի խորհրդային արտիստուհի, ակրոբատ, դերասանուհի։ ՌԽՖՍՀ վաստակավոր արտիստուհի (1980)։


== Կենսագրություն ==
Իրինա Շեստուան ծնվել է 1943 թվականի նոյեմբերի 11-ին կրկեսի արտիստների ընտանիքում։ Հայրը՝ Վլադիմիր Բորիսովիչ Շեստակովը (1912-1943), եղել է ծաղրածու, հանդես է եկել Չարլի Չապլինի դիմակով որպես կոմիկ-միմ։
Կրկեսում աշխատել սկսել է պատանեկան հասակում։
1948 թվականին կատարել է նորամուտը «Իկարիոսյան խաղեր» (ռուս.՝ «Икарийские игры») համարում Վիկտոր Պլիների (1915-1999) ղեկավարությամբ։ Հետագայում աշխատել է ակրոբատ-ցատկորդների թատերախմբում Ֆ․ Ալեքսեևի ղեկավարությամբ և «Ակրոբատ-ոստույնախաղացների» խմբում Բ․ Իսաևի հետ։ Ստացել է բազմաժանր պատրաստություն ակրոբատիկայի կրկեսային դպրոցի լավագույն ավանդույթներով։
1959 թվականին Իրինա Շեստուան Իսաև եղբայրների հետ մասնակցել է «Ակրոբատ-ոստույնախաղացները ձողերով» յուրօրինակ համարի ստեղծմանը և դարձել է նրա ղեկավարը (ԽՍՀՄ սահմաններից դուրս ստացել է «Ռուսական ձեռնափայտ» անվանումը), որը ակրոբատիկայում դարձել է մի ամբողջ ուղղություն և հռչակ բերել խորհրդային կրկեսին։ 1960 թվականից այդ համարը կատարել է Ասատրյան եղբայրների հետ։
1963 թվականին Լեոնիդ Ենգիբարյանի հետ նկարահանվել է «Հայֆիլմ» կինոստուդիայի «Ճանապարհ դեպի կրկես» ֆիլմում՝ կատարելով կանացի գլխավոր դերը (կամեո)։
1993 թվականին ավարտելով իր արտիստական կարիերան՝ Իրինա Շեստուան դարձել է «Ռուսպետկրկեսի» (ռուս.՝ Росгосцирк) գեղարվեստական բաժնի ակրոբատիկայի գծով գլխավոր փորձագետ։
Հանդես է եկել որպես բազմաթիվ մրցույթների ժյուրիի անդամ, այդ թվում՝ «Նիկուլինյան գարունը Կուզմինկայում» և «Հին վրանի հովանու ներքո»։


== Ընտանիք ==
Իրինա Ասատրյան – կրկեսի արտիստ
Յուրի Վոլոդչենկով – կրկեսի արտիստ, Ռուսաստանի վաստակավոր արտիստ (2020) 


== Ֆիլմագրություն ==
1963 – Ճանապարհ դեպի կրկես – Իրինա (գլխավոր դեր)


== Պարգևներ ==
ՌԽՖՍՀ վաստակավոր արտիստուհի (14 փետրվարի, 1980)
«Հայրենիքին մատուցած ծառայությունների համար» II աստիճանի շքանշանի մեդալ (5 նոյեմբերի, 2004)։


== Ծանոթագրություններ ==


== Արտաքին հղումներ ==
70 лет со дня рождения Заслуженной артистки РСФСР Шестуа Ирины Владимировны
Шестуа — семья цирковых артистов
Գյոչմեն

Գյոչմեն, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Վոլտեր Սքեյթ

Վոլտեր Վիլյամ Սքեյթ (անգլ.՝ Walter William Skeat, նոյեմբերի 21, 1835(1835-11-21)[…], Լոնդոն, Մեծ Բրիտանիայի և Իռլանդիայի միացյալ թագավորություն - հոկտեմբերի 6, 1912(1912-10-06)[…], Քեմբրիջ, Անգլիա, Մեծ Բրիտանիայի և Իռլանդիայի միացյալ թագավորություն), իր ժամանակի ականավոր բրիտանացի բանասեր։ Կարևոր ներդրում է ունեցել անգլերենի՝ որպես Միացյալ Թագավորությունում բարձրագույն կրթության առարկա զարգանալու գործում։


== Կենսագրություն ==
Սքեյթը ծնվել է Լոնդոնում, հայրը՝ ճարտարապետ Վիլյամ Սքեյթը, Սիդենհեմ նահանգի Փերրի Հիլից էր, ավելի ուշ՝ Մաունթ Սթրիթից, Պարկ Լեյն, Ուեսթմինսթեր քաղաք, նրա կինը Սառան էր՝ Թիմոտի Բլաքի դուստրը։ Սքեյթերի ընտանիքը Սյուրեյի հնագույն գերդաստանի ճյուղ էր և 1700-ական թվականներից բնակվում էր Սբ. Ջորջ Հանովեր հրապարակի ծխական համայնքում։ Սքեյթը կրթություն է ստացել Քինգս Քոլեջում (Ուիմբլդոն), Հայգեյթ դպրոցում և Քեմբրիջի Քրիսթս քոլեջում։ Նա Քրիսթս քոլեջի անդամ է դարձել 1860 թվականի հուլիսին։
1860 թվականին Սքեյթը ձեռնադրվել է անգլիկան սարկավագ և ամուսնացել Բերտա Կլարայի հետ։ 1860 թվականի դեկտեմբերին նա դարձել է ծխատեր քահանայի օգնական Արևելյան Դերեհամում, որտեղ ծառայել է մեծամասամբ 1861-1862 թվականների ընթացքում։ 1862-1863 թվականներին Սքեյթը ծառայել է որպես ծխատեր քահանայի օգնական Գոդալմինգում, Սյուրեյում։ 1864 թվականի հոկտեմբերին վերադարձել է Քեմբրիջի համալսարան՝ որպես մաթեմատիկայի դասախոս․ այդ պաշտոնը նա զբաղեցրել է մինչև 1871 թվականը։
Սքեյթը շուտով սկսեց հետաքրքրվել անգլերենի պատմությամբ։ 1870 թվականին Սքեյթը և Հենրի Բրեդշաուն սկսեցին համագործակցել Ջեֆրի Չոսերի մասին Օքսֆորդի համալսարանի հրատարակության համար։ Այնուամենայնիվ, նախագիծը տապալվեց, քանի որ Բրեդշաուն չկարողացավ կատարել իր պարտավորությունը։ 1894 թվականին Սքեյթը հրատարակեց վեց հատորանոց հրատարակություն Չոսերի մասին․ «Չոսերյան նմուշներ» լրացուցիչ հատորը լույս է տեսել 1897 թվականին։


== Մատենագրություն ==


=== Ստուգաբանություն, բառարանագրություն և տեղանունների ուսումնասիրություններ ===
Բանասիրության մեջ Սքեյթի հիմնական նվաճումը «Անգլերենի ստուգաբանական բառարանն էր» (4 մաս, 1879–1882; հրատ., և ընդլայնված, 1910)։ Բառարանի վրա աշխատելիս նա Լոնդոնում լույս տեսնող 2 ամսագրի համար գրել է հարյուրավոր կարճ հոդվածներ բառերի ծագման վերաբերյալ։
Սքեյթը ստեղծել է նաև «ուրվական բառ» տերմինը և եղել այս թեմայի առաջատար մասնագետը։ Սքեյթը տեղանունների ուսումնասիրությունների առաջամարտիկ էր։ Այս ոլորտում նրա հիմնական հրապարակումները ներառում են.

«Միջին անգլերենի հակիրճ բառարան» (1888), Ա․ Լ․ Մեհյուի հետ համատեղ
«Քեմբրիջշիրի տեղանուններ» (1901)
«Հանթինգդոնշիրի տեղանուններ» (1902)
«Հերթֆորդշիրի տեղանուններ» (1904)
«Բեդֆորդշիրի տեղանուններ» (1906)
«Բերքշիրի տեղանուններ» (1911)
«Սուֆոլկի տեղանուններ» (1913)


== Ծանոթագրություններ ==


== Արտաքին հղումներ ==
http://worldcat.org/identities/lccn-n80032735/
https://en.wikisource.org/wiki/1911_Encyclop%C3%A6dia_Britannica/Skeat,_Walter_William
Անդրանիկ Կյուրեղյան

Անդրանիկ Գրիգորի Կյուրեղյան (1914, Կարին, Էրզրումի վիլայեթ, Օսմանյան կայսրություն - 1996), հայ մանկավարժ։ ՀԽՍՀ վաստակավոր մանկավարժ (1953): Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։ ԽՄԿԿ անդամ (1944):


== Կենսագրություն ==
Անդրանիկ Կյուրեղյանը ծնվել է 1914 թվականին, Էրզրումում։ Վաղ զրկվելով ծնողներից, մանկությունն անցկացրել է որբանոցում։ Միջնակարգ կրթությունն ստացել է Նովոռոսիյսկում։ Ավարտել է Երևանի հեռակա մանկավարժական ինստիտուտը։ 1936 թվականին աշխատել է Թալինի շրջանի Մաստարա գյուղի միջնակարգ դպրոցում։
1941 թվականին Կյուրեղյանը մեկնել է գործող բանակ։ Ֆաշիստական զորքերի դեմ կռվել է Մոզդոկում, Կրասնոդարում, Ռոստովում։ Մասնակցել է Կիևի, Վարշավայի ազատագրման մարտերին։ Նրա ռազմական ուղին ավարտվել է Բեռլինում, 1945 թվականի մայիսին։ 
Մարտերում աչքի ընկնելու համար պարգևատրվել է «Արիության համար», «Կովկասի պաշտպանության համար», «Բեռլինի գրավման համար» մեդալներով։ 1953 թվականին Կյուրեղյանին շնորհվել է ՀԽՍՀ վաստակավոր ուսուցչի պատվավոր կոչում։ 1944 թվականին ընդունվել է կոմունիստական կուսակցության շարքերը։ Կյուրեղյանը դասավանդել է ռուսաց լեզու և գրականություն, նաև դպրոցի արտադասարանական-արտադպրոցական դաստիարակչական աշխատանքների կազմակերպիչ է։


== Պարգևներ ==
ՀԽՍՀ վաստակավոր մանկավարժ (1953)
«Արիության համար» մեդալ
«Կովկասի պաշտպանության համար» մեդալ
«Բեռլինի գրավման համար» մեդալ


== Ծանոթագրություններ ==
Մոս (քաղաք)

Անվան այլ կիրառումների համար տե՛ս՝ Մոս (այլ կիրառումներ)Մոս (իսպ.՝ Mos), քաղաք և համայնք Իսպանիայում, մտնում է Պոնտեվեդրայի մեջ, որն էլ իր հերթին մտնում է Գալիսիա ինքնավար համայնքի մեջ։ Համայնքը մտնում է Վիգո շրջանի կազմի մեջ։ Տարածքը՝ 52 կմ2։ Բնակչությունը՝ 14818 (2010 թվականին)։


== Պատկերասրահ ==

		
		
		
		


== Բնակչություն ==


== Ծանոթագրություններ ==


== Արտաքին հղումներ ==
todoMOS Archived 2015-10-21 at the Wayback Machine.
Mancomunidade da área intermunicipal de Vigo
Mos, Turismo Rías Baixas Archived 2008-04-12 at the Wayback Machine.
Sirally.com Página dedicada a los rallyes y seguimiento a los pilotos de mos Archived 2008-03-14 at the Wayback Machine.
Plataforma cidadana defende Mos creada para evitar la construcción/impacto del tramo del AVE y la nueva autovía que Vigo quiere construír por el municipio de Mos